
LIETUVOS RESPUBLIKOS
VYRIAUSIASIS VALSTYBINIS DARBO INSPEKTORIUS

ĮSAKYMAS
DĖL LIETUVOS RESPUBLIKOS VYRIAUSIOJO VALSTYBINIO DARBO INSPEKTORIAUS 2020 M. SAUSIO 17 D. ĮSAKYMO NR. EV-13 „DĖL PRAŠYMŲ IR SKUNDŲ NAGRINĖJIMO BEI ASMENŲ APTARNAVIMO LIETUVOS RESPUBLIKOS VALSTYBINĖJE DARBO INSPEKCIJOJE TAISYKLIŲ PATVIRTINIMO” PAKEITIMO

2025 m. gegužės 7 d. Nr. EV-77
Vilnius

Vadovaudamasis Lietuvos Respublikos valstybinės darbo inspekcijos įstatymo 8 straipsnio 2 dalies 1 ir 6 punktais: 
.	P a k e i č i u Prašymų ir skundų nagrinėjimo bei asmenų aptarnavimo Lietuvos Respublikos valstybinėje darbo inspekcijoje taisykles, patvirtintas Lietuvos Respublikos vyriausiojo valstybinio darbo inspektoriaus 2020 m. sausio 17 d. įsakymu Nr. EV-13 „Dėl Prašymų ir skundų nagrinėjimo bei asmenų aptarnavimo Lietuvos Respublikos valstybinėje darbo inspekcijoje taisyklių patvirtinimo” (2021 m. gruodžio 31 d. įsakymo Nr. EV-313 redakcija) (toliau – Taisyklės):
.	Pakeičiu 7.1 papunktį ir jį išdėstau taip:
„. parašyti ne valstybine (ne lietuvių) kalba arba neturi vertimo į valstybinę kalbą (išskyrus pateiktus rusų ir anglų kalbomis), kurių tikrumas būtų paliudytas Lietuvos Respublikos notariato įstatymo nustatyta tvarka; pateikti vertimą į valstybinę kalbą nereikalaujama Taisyklių 12 punkte nurodytais atvejais;“;
.	Pakeičiu 26 punktą ir jį išdėstau taip:
„. Jeigu prašymo ar skundo nagrinėjimas yra susijęs su komisijos sudarymu, posėdžio sušaukimu ar kitais atvejais, dėl kurių atsakymo pateikimas asmeniui gali užtrukti ilgiau kaip 20 darbo dienų nuo prašymo ar skundo ir visų reikiamų dokumentų gavimo VDI dienos, Lietuvos Respublikos vyriausiasis valstybinis darbo inspektorius arba VDI skyriaus vadovas ar tuo metu Lietuvos Respublikos vyriausiojo valstybinio darbo inspektoriaus arba VDI skyriaus vadovo funkcijas atliekantis asmuo turi teisę savo sprendimu pratęsti Taisyklių 25 punkte nustatytą terminą dar iki 10 darbo dienų. Prašymą ar skundą nagrinėjantis asmuo prašyme pratęsti Taisyklių 25 punkte nustatytą terminą nurodo tokio pratęsimo būtinumo priežastis bei pageidaujamą, bet ne ilgesnį kaip 10 darbo dienų, terminą. Pratęsus Taisyklių 25 punkte nustatytą terminą, prašymą ar skundą nagrinėjantis VDI valstybės tarnautojas arba darbuotojas per 5 darbo dienas nuo sprendimo pratęsti Taisyklių 25 punkte nustatytą terminą priėmimo dienos išsiunčia asmeniui pranešimą ir nurodo prašymo nagrinėjimo pratęsimo priežastis ir terminą.“; 
.	Pakeičiu 30 punktą ir jį išdėstau taip:
„. Prašymai ir skundai, kuriuose nurodyti klausimai yra priskirtini ir kitų institucijų kompetencijai, persiunčiami kompetentingoms institucijoms nagrinėti pagal jų kompetenciją vadovaujantis LRV Taisyklių nustatyta tvarka, informuojant apie tai prašymą ar skundą pateikusį asmenį. Šiuo atveju apskundimo tvarka nenurodoma. Jei asmens prašymas ar skundas pateiktas anglų ar rusų kalbomis, tokiu atveju prie persiunčiamos kopijos pridedamas neoficialus vertimas, kuris atliekamas viešai prieinamomis vertimo priemonėmis.“;
.	Pakeičiu 43 punktą ir jį išdėstau taip:
„. Asmenys telefonu konsultuojami pagal VDI veiklos kompetenciją bendruoju konsultacijų telefonu Lietuvos Respublikos vyriausiojo valstybinio darbo inspektoriaus nustatyta tvarka. Bendrojo konsultacijų telefono numeris – +370 5 213 9772.“;
.	Pakeičiu 51 punktą ir jį išdėstau taip:
„. Atsakymas į raštu pateiktą ir asmens nepasirašytą paklausimą rengiamas laisvos formos dokumento lape (ne VDI blanke) ir išsiunčiamas elektroniniu paštu arba rengiamas ir siunčiamas elektroniniu laišku per DSS IS. Tokioms rašytinėms konsultacijoms registracijos numeris nesuteikiamas. 
Atsakymas į paklausimą, kuris vadovaujantis Lietuvos Respublikos valstybinės darbo inspekcijos prie Socialinės apsaugos ir darbo ministerijos dokumentų valdymo tvarkos apraše nustatyta tvarka turi būti pasirašytas Lietuvos Respublikos vyriausiojo valstybinio darbo inspektoriaus, jo pavaduotojo, kanclerio ar skyrių vedėjų, rengiamas nustatytos formos VDI blanke.“. 
.	Papildau nauju 53 punktu ir jį išdėstau taip:
„. Kai paklausime keliami klausimai nepatenka į teisės aktų nustatytas VDI kompetencijos ribas, jis persiunčiamas nagrinėti kitai kompetentingai institucijai Dokumentų valdymo sistemos priemonėmis, informuojant apie tai asmenį ar jo atstovą, apskundimo tvarka nenurodoma.“.
.	Į p a r e i g o j u:
.	Lietuvos Respublikos valstybinės darbo inspekcijos prie Socialinės apsaugos ir darbo ministerijos (toliau – VDI) Informacinių technologijų ir dokumentų valdymo skyriaus vedėją organizuoti šio įsakymo paskelbimą Teisės aktų registre ir VDI vidinės interneto svetainės skiltyje „VDI procesų žemėlapis“;
.	VDI skyrių vedėjus su šiuo įsakymu supažindinti vadovaujamo skyriaus valstybės tarnautojus ir darbuotojus, dirbančius pagal darbo sutartis.
.	P a v e d u įsakymo vykdymo kontrolę VDI kancleriui. 



Lietuvos Respublikos vyriausiasis 
valstybinis darbo inspektorius    						Jonas Gricius 



image1.png




oleObject1.bin
[image: image1.png]






